pythainlp/thaigov-v2-corpus-22032023 huggingface dataset:
วันพฤหัสบดีที่ 22 กรกฎาคม 2564
อนุทิน ให้รพ.บุษราคัมเพิ่มเตียงรับผู้ป่วยจากการค้นหาเชิงรุกในพื้นที่กทม. ลดการสูญเสียในบ้าน
รองนายกรัฐมนตรีและรัฐมนตรีว่าการกระทรวงสาธารณสุข ให้โรงพยาบาลบุษราคัมเพิ่มเตียงรองรับผู้ป่วยหมุนเวียนอย่างน้อย 50-100 เตียงในโซนพักผ่อน รับผู้ป่วยจากการค้นหาเชิงรุกของคาราวานรถฉุกเฉินของสพฉ. นำผู้ป่วยตกค้างตามบ้านในพื้นที่ กทม.เข้ารับการตรวจหาเชื้อ
รองนายกรัฐมนตรีและรัฐมนตรีว่าการกระทรวงสาธารณสุข ให้โรงพยาบาลบุษราคัมเพิ่มเตียงรองรับผู้ป่วยหมุนเวียนอย่างน้อย 50-100 เตียงในโซนพักผ่อน รับผู้ป่วยจากการค้นหาเชิงรุกของคาราวานรถฉุกเฉินของสพฉ. นำผู้ป่วยตกค้างตามบ้านในพื้นที่ กทม.เข้ารับการตรวจหาเชื้อและเข้าระบบการรักษา ลดความสูญเสียภายในบ้าน
วันนี้ (22 กรกฎาคม 2564) ที่โรงพยาบาลบุษราคัม อาคารอิมแพคชาเลนเจอร์ เมืองทองธานี จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และผู้บริหารกระทรวงสาธารณสุข ตรวจเยี่ยมโรงพยาบาลบุษราคัม ให้กำลังใจบุคลากรทางการแพทย์ที่ปฏิบัติงาน และให้สัมภาษณ์ว่า สถานการณ์ขณะนี้การแพร่ระบาดยังอยู่ในระดับสูง เนื่องจากสายพันธุ์เดลตาซึ่งเป็นเชื้อที่มีความรุนแรงและติดได้ง่าย ความรุนแรงของอาการเร็วขึ้นกว่าเดิม ทำให้มีผู้ป่วยอาการหนักเพิ่มมากขึ้น อย่างไรก็ตาม กระทรวงสาธารณสุขได้เพิ่มศักยภาพให้โรงพยาบาลบุษราคัมมีความพร้อมทั้งอุปกรณ์ ยา เวชภัณฑ์ ห้องไอซียู และห้องแยกความดันลบ เป็นต้นช่วยลดความแออัดในโรงพยาบาลหลักได้เป็นอย่างดี
นายอนุทิน กล่าวว่า ขณะนี้โรงพยาบาลบุษราคัมรับผู้ป่วยค่อนข้างมาก อัตราการครองเตียงมากกว่าร้อยละ 95 โดยในแต่ละวันจะมีผู้ป่วยหายกลับบ้านได้ ทำให้สามารถหมุนเวียนรับผู้ป่วยใหม่เข้าระบบรักษาอย่างต่อเนื่อง ล่าสุดวันนี้ได้สั่งการให้ขยายพื้นที่ในโซนพักผ่อน เพิ่มจำนวนเตียงให้มากที่สุดเท่าที่จะทำได้ เพื่อรองรับผู้ป่วยรายใหม่ในแต่ละวันจากการค้นหาเชิงรุกใน กทม. อย่างน้อยมีเตียงหมุนเวียน 50-100 เตียง เพื่อลดปัญหาการรอเตียง และการเข้าไม่ถึงระบบบริการ รวมถึงลดการสูญเสียในบ้าน ช่วยแบ่งเบาภาระให้ได้มากที่สุด
นอกจากนี้ได้สั่งการให้เลขาธิการสถาบันการแพทย์ฉุกเฉิน (สพฉ.) ประสานจัดเตรียมรถพยาบาลรถฉุกเฉิน รถกู้ภัย จัดทีมคาราวานฉุกเฉิน ลงพื้นที่ร่วมกทม. นำผู้ป่วยที่ตกค้างที่เข้าไม่ถึงระบบบริการ อาทิ ริมถนน อยู่ในบ้านที่หาเตียงไม่ได้ นำส่งโรงพยาบาลบุษราคัม ทุกรายจะได้รับการตรวจเชื้อด้วยRT PCR ก่อนคัดแยกเพื่อให้การรักษาที่เหมาะสม หากผลบวกจะรับไว้รักษา แต่หากผลลบจะส่งไปรักษาที่โรงพยาบาลอื่นๆ ตามอาการ ทั้งนี้ เพื่อให้ได้ใช้ช่วงเวลาที่มีมาตรการล็อคดาวน์ได้อย่างเต็มที่และให้เป็นประโยชน์มากที่สุด เริ่มดำเนินการได้ทันทีที่มีความพร้อม
“สถานการณ์เช่นนี้ไม่มีใครอยากเห็นการสูญเสีย ไม่ว่าจะพื้นที่กทม. หรือพื้นที่ใดๆก็ตาม กระทรวงสาธารณสุขจะพยายามเข้าไปช่วยเหลือแบ่งเบาภาระอย่างเต็มที่ ขอให้ความมั่นใจกับพี่น้องประชาชนทุกคน แพทย์ พยาบาล เจ้าหน้าที่ทุกฝ่ายที่เกี่ยวข้อง แม้ว่าเหนื่อยก็ตามยังคงทำงานกันอย่างสุดความสามารถ แต่ไม่ถดถอยและยังทุ่มเทกับการให้การรักษาพยาบาลรักษาชีวิตของผู้ป่วยทุกคน” นายอนุทินกล่าว
สำหรับโรงพยาบาลบุษราคัมได้เปิดรับผู้ป่วยตั้งแต่วันที่ 14 พฤษภาคม จนถึง 22 กรกฎาคม 2564 รวม 10,739 ราย รักษาหายกลับบ้านรวม 7,226 ราย ส่งรักษาต่อ 257 ราย อยู่ระหว่างการรักษา 3,167 ราย
********************************* 22 กรกฎาคม 2564
วันอังคารที่ 4 มกราคม 2565
​ครม.เห็นชอบขยายกำหนดเวลาการยื่นแบบรายการแสดงการส่งเงินสมทบและการนำส่งเงินสมทบผ่านระบบ e-Payment หนุนนายจ้างใช้ระบบอิเล็กทรอนิกส์มากขึ้นและลูกจ้างได้รับความคุ้มครอง
​ครม.เห็นชอบขยายกำหนดเวลาการยื่นแบบรายการแสดงการส่งเงินสมทบและการนำส่งเงินสมทบผ่านระบบ e-Payment หนุนนายจ้างใช้ระบบอิเล็กทรอนิกส์มากขึ้นและลูกจ้างได้รับความคุ้มครอง
วันที่ 4 มกราคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)เห็นชอบในหลักการร่างประกาศกระทรวงแรงงาน เรื่อง ขยายกำหนดเวลาการยื่นแบบรายการแสดงการส่งเงินสมทบและการนำส่งเงินสมทบผ่านระบบอิเล็กทรอนิกส์ (e-Payment) พ.ศ..... ตามที่กระทรวงแรงงานเสนอ ซึ่งมีสาระสำคัญเป็นการขยายกำหนดเวลายื่นแบบฯ ออกไปอีก 7 วันทำการ นับแต่วันที่พ้นกำหนดวันที่ 15 ของเดือนถัดจากเดือนที่มีการหักเงินสมทบไว้
ทั้งนี้ ร่างประกาศกระทรวงแรงงานฯ ฉบับนี้ จะมาทดแทนประกาศฉบับเดิมที่เริ่มมีผลบังคับตั้งแต่วันที่ 11 ม.ค. 2562 และสิ้นสุดในเดือน ธ.ค. 2564 ซึ่งประกาศฉบับเดิมนั้นได้กำหนดให้นายจ้างจะต้องหักค่าจ้างของผู้ประกันตนและให้ถือว่าผู้ประกันตนทุกครั้งที่มีการจายค่าจ้างตามจำนวนที่ต้องนำส่งเป็นเงินสมทบและให้นายจ้างนำเงินสมทบทั้งส่วนของลูกจ้างและนายจ้างส่งแก่สำนักงานประกันสังคมภายในวันที่ 15 ของเดือนถัดจากเดือนที่มีการหักเงินสมทบไว้พร้อมยื่นแบบรายการแสดงการนำส่งเงินดังกล่าว
อย่างไรก็ตาม ที่ประชุมคณะกรรมการประกันสังคมและที่ปรึกษา (ชุดที่13) เมื่อวันที่ 21 ก.ย. 2564 ได้เห็นว่าเพื่อส่งเสริมและรองรับความสะดวกในการประกอบธุรกิจของนายจ้าง และเพื่อประโยชน์ของผู้ประกันตนให้ได้รับความคุ้มครอง และสนับสนุนให้นายจ้างทำธุรกรรมผ่านระบบอิเล็กทรอนิกส์มากขึ้นสอดคล้องกับสถานการณ์ที่มีการแพร่ระบาดของโรคโควิด-19 จึงเห็นชอบให้ขยายกำหนดเวลาการยื่นแบบแสดงการส่งเงินสมทบและการนำส่งเงินสมทบผ่านระบบอิเล็กทรอนิกส์ (e-payment) ออกไปอีก 7 วัน นับแต่วันที่พ้นกำหนดวันที่ 15 ของเดือนถัดจากเดือนที่มีการหักเงินสมทบไว้ และนำเสนอต่อ ครม. และประกาศมีผลบังคับสำหรับค่าจ้างตั้งแต่เดือนที่ประกาศมีผลใช้บังคับเป็นระยะเวลา 24 เดือนต่อไป
.......................
วันจันทร์ที่ 27 กันยายน 2564
ประธานรัฐสภา จับมือ ปลัด พม. ลงพื้นที่ 4 จังหวัดภาคเหนือ มอบหน้ากากอนามัยช่วยกลุ่มเปราะบางป้องกันโควิด-19
ประธานรัฐสภา จับมือ ปลัด พม. ลงพื้นที่ 4 จังหวัดภาคเหนือ มอบหน้ากากอนามัยช่วยกลุ่มเปราะบางป้องกันโควิด-19
เมื่อวันที่ 25 ก.ย. 64เวลา 10.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนทุกกลุ่มเป้าหมายในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อแม่เลี้ยงเดี่ยว และผู้ด้อยโอกาส ทั้งนี้ ในเบื้องต้น จึงจำเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด-19 ซึ่งวานนี้ (24 ก.ย. 64) นายชวน หลีกภัย ประธานรัฐสภาในฐานะประธานมูลนิธิเพื่อการศึกษาและสังคมพร้อมด้วยตน และคณะผู้บริหารกระทรวงการพัฒนาสังคมและความมั่นคงของมนุษย์ (พม.) ได้ลงพื้นที่ 4 จังหวัดภาคเหนือ ได้แก่ จังหวัดอุตรดิตถ์ แพร่ น่าน และพะเยา เพื่อมอบหน้ากากอนามัยสำหรับผู้ใหญ่ จังหวัดละ 10,000 ชิ้น รวมทั้งสิ้น 40,000 ชิ้น และหน้ากากอนามัยสำหรับเด็ก จังหวัดละ 2,000 ชิ้น รวมทั้งสิ้น 8,000 ชิ้น ให้กับผู้ว่าราชการจังหวัดและรองผู้ว่าราชการจังหวัด เพื่อส่งต่อให้พัฒนาสังคมและความมั่นคงของมนุษย์จังหวัดนำไปแจกจ่ายช่วยเหลือกลุ่มเปราะบางสำหรับป้องกันการแพร่ระบาดของโควิด-19 อีกทั้งได้มอบนมผงสำหรับเด็ก พม. ปันสุข เพื่อนำไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว ทั้งนี้ อาสาสมัครพัฒนาสังคมและความมั่นคงของมนุษย์ (อพม.) ในพื้นที่จะช่วยแจกจ่ายอย่างทั่วถึงต่อไป
นางพัชรีกล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ (อพม.) ในพื้นที่
วันพฤหัสบดีที่ 16 ธันวาคม 2564
ครม. ไฟเขียว หลักเกณฑ์ฯ UCEP ฉบับที่ 3 เพิ่มรายการยา 874 รายการ ครอบคลุมการรักษาโรคร่วมกับอาการเจ็บป่วยฉุกเฉิน
.....
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เผย ครม. เห็นชอบหลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินวิกฤต (ฉบับที่ 3)
.
โดยเป็นการปรับปรุงบัญชีและอัตราค่าใช้จ่ายแนบท้ายของหลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินวิกฤต (UCEP) จากมติ ครม. เดิมเมื่อวันที่ 28 มี.ค. 60 และ 28 ส.ค. 61
.
ครั้งนี้เป็นการขอปรับปรุงครั้งที่ 2 และได้เพิ่มรายการในหมวดที่ 3 ค่ายาและสารอาหารทางเส้นเลือดจำนวน 874 รายการ เพื่อให้ครอบคลุมการรักษาโรคร่วมกับอาการเจ็บป่วยฉุกเฉิน เพราะที่ผ่านมาสถานพยาบาลไม่สามารถเบิกค่าใช้จ่ายบางรายการที่จำเป็นต้องใช้กับผู้ป่วยฉุกเฉินวิกฤตได้
.
สำหรับรายการยาที่เพิ่มมานั้น เป็นรายการยาที่อยู่ในบัญชีข้อมูลยาและรหัสยามาตรฐานของไทย เช่น CELEBREX บรรเทาอาการอักเสบและอาการปวดในโรคข้อกระดูกเสื่อมและข้ออักเสบรูมาตอยด์, DYNASTAT (SEARLE) ระงับอาการปวดหลังผ่าตัด เป็นต้น
#ไทยคู่ฟ้า#ร่วมต้านโควิด19
-------------------
วันอังคารที่ 28 กันยายน 2564
แรงงานออกประกาศเพื่อป้องกันบรรเทาผลกระทบจากอิทธิพลพายุโซนร้อน “เตี้ยนหมู่”
กสร. ก.แรงงาน ออกประกาศขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ ลูกจ้างเดินทางมาทำงานไม่ได้ หรือมาสาย ขอให้นายจ้างอนุญาตให้ลูกจ้างหยุดงานโดยไม่ถือเป็นวันลา และร่วมกันจัดทำแผนฉุกเฉินดูแลสถานประกอบกิจการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร)เปิดเผยว่า จากอิทธิพลพายุโซนร้อน “เตี้ยนหมู่” ซึ่งเคลื่อนตามแนวร่องมรสุมเข้าปกคลุมภาคตะวันออกเฉียงเหนือ และภาคกลางส่งผลให้บริเวณประเทศไทยตอนบนมีฝนตกมากขึ้นและมีฝนตกหนักถึงหนักมากบางแห่ง เกิดน้ำท่วมฉับพลัน น้ำป่าไหลหลาก ก่อให้เกิดปัญหาอุทกภัยและภัยธรรมชาติในหลายพื้นที่ ส่งผลให้ประชาชน สถานประกอบกิจการ นายจ้าง ลูกจ้างได้รับผลกระทบไม่สามารถประกอบกิจการและทำงานได้ตามปกติ ซึ่งนายสุชาติชมกลิ่นรัฐมนตรีว่าการกระทรวงแรงงาน มีความห่วงใยต่อลูกจ้าง นายจ้าง สถานประกอบกิจการที่ได้รับผลกระทบจากสถานการณ์ดังกล่าว พร้อมกำชับให้กรมสวัสดิการและคุ้มครองแรงงานดูแลสิทธิประโยชน์ของลูกจ้างในพื้นที่ที่ไม่สามารถทำงานได้เพราะประสบภาวะน้ำท่วม เพื่อเป็นการป้องกันและบรรเทาผลกระทบที่เกิดขึ้น กสร. จึงออกประกาศขอความร่วมมือช่วยเหลือลูกจ้างที่ได้รับผลกระทบและเดือดร้อนจากภัยธรรมชาติ เมื่อวันที่ 28 กันยายน 2564 โดยขอความร่วมมือนายจ้าง ลูกจ้าง และผู้เกี่ยวข้องดำเนินการดังนี้ กรณีที่อยู่อาศัยของลูกจ้างได้รับผลกระทบจากภัยธรรมชาติเป็นเหตุให้เดินทางไปทำงานไม่ได้ หรือมาทำงานสาย ขอความร่วมมือนายจ้างให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับ เกี่ยวกับการทำงาน ระเบียบหรือคำสั่งของนายจ้าง ขอให้นายจ้างจัดทำแผนฉุกเฉินกรณีเกิดภัยธรรมชาติ เพื่อเตรียมความพร้อมในการเผชิญและแก้ไขสถานการณ์ บรรเทาความเดือดร้อนและความสูญเสีย และขอให้คณะกรรมการความปลอดภัย อาชีวอนามัย และสภาพแวดล้อมในการทำงาน ของสถานประกอบกิจการ เจ้าหน้าที่ความปลอดภัยในการทำงาน ได้ร่วมมือปฏิบัติตามแผนฉุกเฉิน ตรวจสอบเกี่ยวกับไฟฟ้า เครื่องจักร อาคารสถานที่ ในสถานประกอบกิจการเพื่อ ป้องกันไม่ให้เกิดอันตราย
อธิบดี กสร.กล่าวเพิ่มเติมว่า ประกาศฉบับดังกล่าว ยังมีจุดประสงค์ให้คณะกรรมการสวัสดิการ ในสถานประกอบกิจการ ร่วมมือกับนายจ้างในการดูแล และสนับสนุนการจัดสวัสดิการให้ความช่วยเหลือลูกจ้าง ที่ประสบภัยตามความเหมาะสม และให้เครือข่ายด้านแรงงานติดตามข้อมูลข่าวสารจากลูกจ้าง ผู้ได้รับผลกระทบ เพื่อแจ้งข้อมูลให้หน่วยงานของกรมสวัสดิการและคุ้มครองแรงงานทราบ และประสานงานเพื่อขอความช่วยเหลือตามความเหมาะสม รวมถึงขอให้นายจ้าง ลูกจ้าง และองค์กรแรงงานปรึกษาหารือร่วมกันในการแก้ไขปัญหา โดยหลักสุจริตใจ เพื่อเสริมสร้างสันติสุขในการบริหารแรงงาน ทั้งนี้ ได้กำชับให้เจ้าหน้าที่ของกรมสวัสดิการและคุ้มครองแรงงานในพื้นที่ที่ประสบภัย เร่งประชาสัมพันธ์สร้างความเข้าใจกับนายจ้างและลูกจ้างที่ได้รับผลกระทบจากสถานการณ์ดังกล่าว รวมทั้งให้ความช่วยเหลืออย่างเต็มที่ และขอให้นายจ้าง ลูกจ้าง แสดงความเห็นอกเห็นใจกันเพื่อให้ปัญหาอุปสรรคต่างๆ คลี่คลายและผ่านพ้นวิกฤตไปด้วยดี
วันเสาร์ที่ 1 มกราคม 2565
กระทรวงยุติธรรม โดยกรมสอบสวนคดีพิเศษ มอบของขวัญปีใหม่ 65 จับมือเทคโนลาดกระบังเปิดตัว “ชูชัย” เอไอสุดไฮเทครับเรื่องร้องทุกข์-ตอบคำถามประชาชนได้ทุกข้อสงสัย
กระทรวงยุติธรรม โดยกรมสอบสวนคดีพิเศษ มอบของขวัญปีใหม่ 65 จับมือเทคโนลาดกระบังเปิดตัว “ชูชัย” เอไอสุดไฮเทครับเรื่องร้องทุกข์-ตอบคำถามประชาชนได้ทุกข้อสงสัย เริ่มใช้ผ่านไลน์ โดยเตรียมต่อยอด พัฒนาใช้กับระบบให้บริการอื่นๆในอนาคตด้วย
นายไตรยฤทธิ์ เตมหิวงศ์ อธิบดีกรมสอบสวนคดีพิเศษ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม และรัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรี มีวิสัยทัศน์เชิงนโยบายตามยุทธศาสตร์ประเทศไทย 4.0 ที่ต้องการพัฒนานวัตกรรมเทคโนโลยีให้มีความทันสมัยในยุคดิจิทัล กรมสอบสวนคดีพิเศษ หรือ ดีเอสไอ จึงได้ร่วมมือกับสถาบันพระจอมเกล้าเจ้าคุณทหารลาดกระบัง สร้างนวัตกรรมใหม่ที่มีขีดสมรรถนะสูงและทันสมัย ที่เรียกว่าระบบการตอบโต้ข้อความอัตโนมัติแบบฉับพลันทันที (Chatbot) ชื่อ “ชูชัย” (Choochai) คอยอำนวยความสะดวกให้ประชาชนในการรับเรื่องราวร้องเรียน ร้องทุกข์ และการตอบคำถาม ผ่านระบบปัญญาประดิษฐ์ หรือ AI อันทันสมัย ครอบคลุมมีประสิทธิภาพในการประมวลผล ซึ่งระบบจะตอบข้อความกลับทันทีเสมือนเราคุยกับเจ้าหน้าที่ตัวจริงอยู่ตลอดเวลา
นายไตรยฤทธิ์ เผยอีกว่า ประชาชนสามารถใช้ระบบแชทบอท “ชูชัย” เริ่มใช้ผ่านไลน์ไดแล้ววันนี้ สามารถเข้าระบบง่าย ๆ ผ่านทางแอพพลิเคชั่นไลน์แล้วค้นหาผ่านชื่อ DSI โดยข้างในจะประกอบด้วยเมนูหลักคือ การติดตามเรื่องร้องทุกข์ โดยจะมีชูชัยพาติดตามสถานะของเรื่องที่มีการร้องทุกข์ที่เข้าระบบของกรมฯ การประมวลผลคดีพิเศษ การแนะนำวิธีการร้องทุกข์และทำการประมวลผลคดีว่าอยู่ในอำนาจของดีเอสไอหรือไม่ และยังมีระบบร้องเรียนการทำงานของเจ้าหน้าที่ หรือระบบร้องเรียนการจัดซื้อจัดจ้างของดีเอสไอ การบรรจุข้อมูลสถิติคดี รวมถึงตัวกฎหมายของดีเอสไอ ซึ่งประชาชนสามารถพิมพ์สนทนาโต้ตอบกับระบบเหมือนแอพพลิเคชั่นไลน์ทั่วไป
“ชูชัยเป็นนวัตกรรมใหม่ที่มีขีดสมรรถะสูง ผมจึงขอมอบเป็นของขวัญปีใหม่ พ.ศ. 2565 ให้คนไทยในการเข้าถึงระบบการให้บริการที่ทันสมัย ส่วนบอทชูชัยนั้นมีที่มาจากคำว่า ตราชูกับช่อชัยพฤกษ์ มีความหมายว่า การเชิดชูและดำรงไว้ซึ่งความยุติธรรม นอกจากนี้เรายังสามารถนำไปพัฒนาต่อยอดใช้กับช่องทางการให้บริการอื่น ๆ ได้ในอนาคตอีกด้วย” นายไตรยฤทธิ์ ระบุ
วันอังคารที่ 12 ตุลาคม 2564
บอร์ดบีโอไอเร่งยกระดับผู้ประกอบการสู่ Industry 4.0
พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการส่งเสริมการลงทุน (บอร์ดบีโอไอ) ผ่านระบบออนไลน์เมื่อวันที่ 11 ตุลาคม 2564
โดยที่ประชุมได้อนุมัติมาตรการสนับสนุนการยกระดับอุตสาหกรรมและบริการให้เป็นระบบอัจฉริยะและก้าวไปสู่Industry 4.0อย่างเต็มรูปแบบ พร้อมขยายระยะเวลามาตรการหนุนSMEsเพื่อเร่งสร้างศักยภาพและความเข้มแข็งให้สามารถเติบโตได้อย่างต่อเนื่องและยั่งยืน
วันพุธที่ 27 กรกฎาคม 2565
PM meets with Minebea Mitsumi Inc. Chief Executive Officer
PM meets with Minebea Mitsumi Inc. Chief Executive Officer
July 25, 2022, at 1100hrs, at the Purple Room, Thai Khu Fah Building, Government House, Mr. KAINUMA Yoshihisa, Minebea Mitsumi Inc. Chief Executive Officer, paid a courtesy call on Prime Minister and Defense Minister Gen. Prayut Chan-o-cha on occasion of his visit to Thailand.
Government Spokesperson Thanakorn Wangboonkongchan disclosed gist of the meeting as follows:
The Prime Minister underscored close relations between Thailand and Japan that have spanned for over 135 years with an elevation to comprehensive strategic partnership, and thanked the company for its confidence and long-time investment in Thailand, which have created a significant number of employments in the country. The Thai Government welcomes additional investment of Minebea Mitsumi Inc., and commits to provide full support.
The Prime Minister was also pleased with the company’s cooperation in the Government’s effort to support business sector during the COVID-19 situation through the implementation of “Factory Sandbox” scheme. Minebea Mitsumi Inc. also made donation of medical equipment to various agencies in the country. The Prime Minister congratulated the 40th anniversary of Minebea Mitsumi Inc.’s investment in Thailand, which would also be the good opportunity for the company to launch the new fully-automated plant at the end of this year.
Minebea Mitsumi Inc. Chief Executive Officer thanked the Thai Government for its support during the COVID-19 situation, and commended the “Factory Sandbox” scheme. He also affirmed that Thailand is the company’s highest priority country as it is the company’s largest manufacturing base. Minebea Mitsumi Inc. stands ready to cooperate with the Thai Government in solidifying Thailand’s export foundation.
Both parties also discussed the issue of clean energy. The Prime Minister commended the company for placing great importance on the use of clean energy, which is in line with the country’s strategy to reduce global warming. Minebea Mitsumi Inc. has also come up with new products that promote clean energy, such as smart street light poles on which the company has already cooperated with concerned government agency.
Nevertheless, Mr. Kainuma was of the view that both sides further increase clean energy cooperation in order to achieve carbon neutrality set by both Thailand and Japan. The Prime Minister agreed and assigned concerned agencies to proceed, taking into account utmost benefit of the Thai people.
Amidst so many global challenges, the Prime Minister would like the Japanese business sector to pay special attention to the production chain in Thailand to avoid such problems as shortage of parts. He called on Minebea Mitsumi Inc. to consider additional investment in semiconductors for the manufacturing of EVs and smart cities, and human resource development. Thailand and Japan have agreed upon an establishment of KOSEN institute, and the Prime Minister hoped that Minebea Mitsumi Inc. would contribute in knowledge and technology transfer to Thai workers.
วันพุธที่ 1 กันยายน 2564
โฆษกดีอีเอสเตือนอย่าหลงเชื่อข่าวปลอมเบอร์อันตรายห้ามรับสาย หากรับสายเงินหายหมดทั้งบัญชี ขอประชาชนระมัดระวัง อย่าให้ข้อมูลสำคัญของตัวเอง ข้อมูลทางธนาคารกับใครง่ายๆ
โฆษกดีอีเอสเตือนอย่าหลงเชื่อข่าวปลอมเบอร์อันตรายห้ามรับสาย หากรับสายเงินหายหมดทั้งบัญชี
ขอประชาชนระมัดระวัง อย่าให้ข้อมูลสำคัญของตัวเอง ข้อมูลทางธนาคารกับใครง่ายๆ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า.ตามที่มีการเผยแพร่ข้อมูลในสื่อสังคมออนไลน์เรื่องเบอร์อันตรายห้ามรับสายหากรับสายเงินหายหมดทั้งบัญชีทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีการแชร์ข้อความแจ้งเตือนระบุเบอร์ที่ห้ามรับสายเด็ดขาดเพราะเงินจะถูกขโมยจนหมดบัญชีนั้นทางสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติกระทรวงดิจิทัลเพื่อเศรษฐกิจและสังคมได้ตรวจสอบและชี้แจงข้อเท็จจริงว่าจากการตรวจสอบกับฝ่ายเทคนิคของผู้ประกอบการโทรศัพท์เคลื่อนที่พบว่ายังไม่มีการยืนยันว่าถ้ารับสายจากหมายเลขโทรศัพท์ที่โทรเข้ามาแล้วจะสามารถดึงเอาเงินในบัญชีของผู้รับสายไปจากบัญชีได้ขอเตือนประชาชนให้ระมัดระวังอย่าให้ข้อมูลสำคัญของตัวเองข้อมูลทางธนาคารกับใครง่ายๆเพราะอาจถูกมิจฉาชีพนำข้อมูลเหล่านั้นไปใช้ในการเข้าถึงบัญชีธนาคารหลอกให้ทำธุรกรรมจนต้องสูญเสียเงินได้
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกสทช.สามารถติดตามได้ที่เว็บไซต์www.nbtc.go.thหรือโทร. 02 6708888นอกจากนี้ประชาชนสามารถติดตามและแจ้งเบาะแสข่าวปลอมต่างๆได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
วันจันทร์ที่ 20 ธันวาคม 2564
นายกฯ สั่งการจัดกำลังเจ้าหน้าที่ตำรวจกว่า 80,000 นายทั่วประเทศ อำนวยความสะดวกดูแล ปชช. ช่วงเทศกาลปีใหม่
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่า นายกรัฐมนตรีมีดำริให้สำนักงานตำรวจแห่งชาติ จัดกำลังเจ้าหน้าที่ตำรวจกว่า 80,000 นายทั่วประเทศ ไว้คอยอำนวยความสะดวกดูแลประชาชน ขณะเดินทางกลับภูมิลำเนาหรือท่องเที่ยวช่วงเทศกาลปีใหม่
.
คาดการณ์ว่าปีนี้จะมีปริมาณรถเข้า - ออก กทม. ระหว่างวันที่ 29 ธ.ค. 64 - 4 ม.ค. 65 จำนวนมากกว่า 7 ล้านคัน ดังนั้น สำนักงานตำรวจแห่งชาติ จึงได้กำหนดนโยบายด้านการจราจรไว้แล้ว เช่น
.
1. จัดทำแผนที่แสดงเส้นทางสำรอง เส้นทางเลี่ยง และเส้นทางลัด พร้อมประสานหน่วยงานที่เกี่ยวข้องเร่งคืนพื้นผิวจราจรให้เสร็จสิ้นภายในวันที่ 25 ธ.ค. 64
.
2. บริการห้องพักฟรีทั่วไทย จากตำรวจทางหลวง สำหรับให้ประชาชนแวะพัก บริการเครื่องดื่มและขนม ห้องน้ำ
.
3. ออกข้อบังคับฯ ว่าด้วยการกำหนดช่องหรือแนวทางเดินรถขึ้นและล่อง (Reversible Lane) ขาออก กทม. 9 เส้นทาง และข้อบังคับฯ ว่าด้วยการกำหนดห้ามรถบรรทุก 10 ล้อขึ้นไป วิ่งในถนนบางสาย
.
4. ตั้งจุดตรวจกวดขันวินัยจราจร จุดตรวจวัดแอลกอฮอล์ตามมาตรฐาน (Standard Operation Procedure) รวมทั้งให้สายตรวจจราจรออกตรวจในพื้นที่เสี่ยงที่มักเกิดอุบัติเหตุหรือมีสถิติการกระทำผิดบ่อยครั้ง
.
5. ให้ทุกสถานีตำรวจจัดทำฐานข้อมูลบัญชีกลุ่มเสี่ยงในพื้นที่ ไม่ว่าจะเป็น บัญชีบุคคลเสี่ยง บัญชีร้านค้าเสี่ยง และบัญชีกิจกรรมเสี่ยง
.
นอกจากนี้ กรมการขนส่งทางบกได้เตรียมความพร้อมรองรับประชาชนที่จะเดินทางในช่วงเทศกาลปีใหม่ โดยขอความร่วมมือผู้ประกอบการให้จัดเตรียมรถโดยสารประจำทางและรถโดยสารไม่ประจำทางให้เพียงพอ
.
อ่านเพิ่มเติม คลิกhttps://www.thaigov.go.th/news/contents/details/49551
#ไทยคู่ฟ้า#ร่วมต้านโควิด19
-------------------
วันพุธที่ 18 พฤษภาคม 2565
กรมทางหลวงชนบทส่งเสริมเศรษฐกิจการท่องเที่ยวในพื้นที่ เพิ่มคุณภาพชีวิตที่ดีให้กับประชาชน
ตามนโยบายของรัฐมนตรีว่าการกระทรวงคมนาคม สร้างสะพานข้ามแม่น้ำแควน้อย อำเภอไทรโยค จังหวัดกาญจนบุรี คาดแล้วเสร็จปลายปี 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามแม่น้ำแควน้อย ตำบลท่าเสาและวังกระแจะ อำเภอไทรโยค จังหวัดกาญจนบุรี ซึ่งปัจจุบันการก่อสร้างมีผลงานความคืบหน้าไปแล้วกว่าร้อยละ 15 ขณะนี้อยู่ระหว่างดำเนินการในส่วนของงานเข็มเจาะฐานรากสะพาน คาดว่าจะก่อสร้างเสร็จสมบูรณ์ในช่วงปลายปี 2566
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการส่งเสริมเศรษฐกิจการท่องเที่ยวในพื้นที่ ยกระดับมาตรฐานการคมนาคมทางบก เชื่อมต่อระบบโครงข่ายทางและสะพานระหว่างหมู่บ้าน ตำบล อำเภอให้มีความต่อเนื่อง ทช. จึงได้ดำเนินโครงการก่อสร้างสะพานข้ามแม่น้ำแควน้อย โดยมีจุดเริ่มต้นโครงการที่บริเวณบ้านช่องแคบ หมู่ 1 ตำบลท่าเสา และมีจุดสิ้นสุดโครงการที่บริเวณบ้านเขาช้าง หมู่ 1 ตำบลวังกระแจะ อำเภอไทรโยค จังหวัดกาญจนบุรี ซึ่งจะก่อสร้างเป็นสะพานคอนกรีตเสริมเหล็ก ความยาว 325 เมตร กว้าง 8 เมตร มีทางเท้ากว้างข้างละ 1 เมตร พร้อมก่อสร้างถนนผิวจราจรแบบแอสฟัลท์ติกคอนกรีตต่อเชื่อมทั้งสองฝั่ง ความยาวรวม 2,250 เมตร โดยใช้งบประมาณในการก่อสร้าง 99.140 ล้านบาท เมื่อก่อสร้างแล้วเสร็จ นอกจากจะช่วยพัฒนาโครงข่ายสะพานในเขตชุมชน เชื่อมการเดินทางของทั้ง 2 ตำบลแล้ว ยังช่วยเพิ่มคุณภาพชีวิตที่ดีให้กับประชาชนอย่างยั่งยืน ประหยัดค่าใช้จ่ายในการเดินทาง สามารถสัญจรและขนส่งพืชผลทางการเกษตรได้อย่างสะดวก รวดเร็ว และปลอดภัย
วันศุกร์ที่ 27 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 5
อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม.
วันนี้ (27 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 5 โดยได้มอบอาหารกล่อง จำนวน 1,000 กล่อง เพื่อแจกจ่ายให้แก่ประชาชนที่อยู่บริเวณร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
- ร้านเมดะ ยากินิคุ อยู่บริเวณสถานีลาดพร้าว รถไฟฟ้ามหานครสายเฉลิมรัชมงคล (MRT สายสีน้ำเงิน) อยู่ภายในโครงการ The Banyan Tree ลาดพร้าว 15
พิกัดร้าน https://g.page/meda-yakiniku?share
- ร้านเจ๊เกียวข้าวขาหมู อยู่บริเวณสถานีพหลโยธิน รถไฟฟ้ามหานครสายเฉลิมรัชมงคล (MRT สายสีน้ำเงิน) พิกัดร้าน https://www.google.com/maps/place/13°48'46.9%22N+100°33'48.1%22E/@13.8130299,100.5611762,17z/data=!3m1!4b1!4m5!3m4!1s0x0:0x0!8m2!3d13.8130299!4d100.563364
- ร้านลิตเติ้ลแครายคาเฟ่ อยู่บริเวณสถานีแคราย โครงการรถไฟฟ้าสายสีชมพู ช่วงแคราย - มีนบุรี อยู่ติดถนนติวานนท์ ระหว่างสถาบันโรคทรวงอกและโครงการเดอะพาร์คแลนด์
พิกัดร้าน https://maps.app.goo.gl/VW1fsiPtPZ3JkYR56
- ร้านโอริจินอล อยู่บริเวณสถานีแคราย โครงการรถไฟฟ้าสายสีชมพู ช่วงแคราย - มีนบุรี อยู่ติดถนนติวานนท์ ใกล้ห้างสรรพสินค้าโลตัส รัตนาธิเบศร์
พิกัดร้าน https://maps.app.goo.gl/LxmLUrfAGsHxGL7q7
- ร้านอร่อย Express อยู่บริเวณสถานีสัมมากร โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) อยู่ตรงข้ามกับร้านสุคิยะ ในศูนย์การค้าสัมมากรเพลส
พิกัดร้าน https://maps.app.goo.gl/zEMw5TteeS5dHT5e6
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินมาอย่างต่อเนื่อง โดยได้จัดขึ้นเป็นครั้งที่ 2 ของปีนี้ หลังจากครั้งแรกที่ รฟม. ได้สนับสนุนร้านอาหารตามแนวสายทางรถไฟฟ้าเพื่อนำไปมอบให้แก่บุคลากรทางการแพทย์ และโรงพยาบาลสนาม รวมจำนวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจำนวนทั้งสิ้น 16,000 กล่อง โดยมีระยะเวลาดำเนินกิจกรรมตั้งแต่วันที่ 23 – 30 สิงหาคม 2564 สามารถติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันอังคารที่ 24 สิงหาคม 2564
ครม. ตั้งโฆษกรัฐบาลคนใหม่  แจ้งสถานการณ์โควิด – 19 เป็นปัญหาใหญ่ รัฐบาลเร่งสื่อสารถึงประชาชนเป็นภารกิจสำคัญ
ครม. ตั้งโฆษกรัฐบาลคนใหม่  แจ้งสถานการณ์โควิด – 19 เป็นปัญหาใหญ่ รัฐบาลเร่งสื่อสารถึงประชาชนเป็นภารกิจสำคัญ
วันนี้ (24 สิงหาคม 2564) เวลา 13.00 น. นางสาวไตรศุลี ไตรสรณกุล รองโฆษกประจำสำนักนายกรัฐมนตรี แถลงผลการประชุมคณะรัฐมนตรีว่า ที่ประชุมคณะรัฐมนตรีแต่งตั้งข้าราชการการเมือง จำนวน 3 ราย ได้แก่ นายบรรสาน บุนนาค ตำแหน่งที่ปรึกษานายกรัฐมนตรี นายอนุชา บูรพชัยศรี ตำแหน่งรองเลขาธิการนายกรัฐมนตรี ฝ่ายการเมือง และนายธนกร วังบุญคงชนะ ตำแหน่งโฆษกประจำสำนักนายกรัฐมนตรี
นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง กล่าวขอบคุณนายกรัฐมนตรีที่ไว้วางใจการทำงานในตำแหน่งโฆษกรัฐบาลตลอดระยะเวลากว่า 1 ปีที่ผ่านมา และได้มอบโอกาสในการทำงานในตำแหน่งรองเลขาธิการนายกรัฐมนตรี ฝ่ายการเมือง ซึ่งเป็นงานบริหารที่เกี่ยวข้องกับนโยบายมากขึ้น นายอนุชาฯ ยังกล่าวขอบคุณไปยังสื่อมวลชนทุกแขนงที่ให้ความร่วมมือนำเสนอข่าวสู่ประชาชนอย่างต่อเนื่อง ที่ผ่านมาได้มีการพูดคุย แลกเปลี่ยนความคิดเห็นกันอย่างสร้างสรรค์ ได้ให้ความร่วมมือจากสื่อมวลชนเป็นอย่างดี รวมทั้งยังหลีกเลี่ยงการนำเสนอข่าวที่บิดเบือน เพื่อให้ประชาชนได้รับข่าวสารที่เป็นประโยชน์ และขอขอบคุณเลขาธิการนายกรัฐมนตรี ซึ่งเป็นผู้กำกับดูแลการทำงานในสำนักโฆษก เจ้าหน้าที่สำนักเลขาธิการนายกรัฐมนตรี ที่อำนวยความสะดวกในการทำงาน และหน่วยงานราชการทุกหน่วยงานที่ให้ความร่วมมือในการให้ข้อมูลข่าวสาร ให้การดำเนินงานเป็นไปอย่างราบรื่น ประชาชนได้รับข่าวสารที่ถูกต้อง รวดเร็ว รวมถึงรองโฆษกรัฐบาลที่เป็นเพื่อนร่วมงานที่ดี ทั้งนี้ ขอขอบคุณประชาชนที่กรุณาให้ข้อเสนอแนะที่ดีให้กับรัฐบาลทุกช่องทาง ยืนยันว่ารัฐบาลชุดนี้เป็นรัฐบาลที่รับฟังคำเสนอแนะ และเสียงของประชาชน เพื่อทำให้การดำเนินงานของรัฐบาลมีประสิทธิภาพอย่างดีที่สุด
โอกาสนี้ นายธนกร วังบุญคงชนะ โฆษกประจำสำนักนายกรัฐมนตรี กล่าวขอบคุณนายกรัฐมนตรีที่ให้ความไว้วางใจ และให้โอกาสในการเข้ามาทำงานในตำแหน่งโฆษกประจำสำนักนายกรัฐมนตรี โดยจะตั้งใจปฏิบัติหน้าที่อย่างสุดความสามารถในการที่จะสื่อสารให้กับพี่น้องประชาชนได้เข้าใจการทำงานของรัฐบาล โดยเฉพาะนโยบายต่างๆ นอกจากนี้ยังเน้นการสื่อสารสองทาง ทั้งการรับฟังปัญหาของพี่น้องประชาชนที่สะท้อนผ่านมายังรัฐบาล เพื่อให้รัฐบาลได้ดำเนินการแก้ไข และการทำงานในเชิงรุกในเรื่องดิจิทัล เพื่อสร้างความเข้าใจให้กับพี่น้องประชาชน เนื่องจากขณะนี้สถานการณ์โควิด – 19 เป็นปัญหาใหญ่ที่รัฐบาลพยายามทำทุกวิถีทางเพื่อให้สถานการณ์คลี่คลาย ฉะนั้นแล้วการสื่อสารไปยังพี่น้องประชาชนจึงเป็นสิ่งสำคัญ
..................................
วันจันทร์ที่ 4 กรกฎาคม 2565
รู้ยัง? “คุณพ่อป้ายแดง” ม.33 - ม.39 ใช้สิทธิเบิก “ค่าคลอดบุตร - ค่าฝากครรภ์” ได้ ไม่จำกัดจำนวนครรภ์ “สงเคราะห์บุตร” ไม่เกิน 6 ขวบ คราวละไม่เกิน 3 คน
.....
ผู้ประกันตนตาม ม.33 และ 39 ที่เป็น “คุณพ่อป้ายแดง” สามารถใช้สิทธิเบิกประโยชน์ทดแทน “กรณีคลอดบุตร” ได้ โดยเหมาจ่ายค่าคลอดบุตร 15,000 บาท ไม่จำกัดจำนวนครั้ง ค่าฝากครรภ์ จ่ายตามจริงครั้งละไม่เกิน 1,500 บาท สำหรับการพบแพทย์ 5 ครั้ง ต่อการตั้งครรภ์ 1 ครั้ง รวมถึงเบิกเงินสงเคราะห์บุตรได้เดือนละ 800 บาท ตั้งแต่แรกเกิด – 6 ปีบริบูรณ์ ต่อบุตร 1 คน คราวละไม่เกิน 3 คน
.
เงื่อนไข คือ ต้องเป็นบุตรที่ชอบด้วยกฎหมาย ส่งเงินสมทบมาแล้วไม่น้อยกว่า 5 เดือน ภายในระยะเวลา 15 เดือนก่อนคลอด และกรณีพ่อแม่เป็นผู้ประกันตนทั้งคู่ ให้สามารถเบิกได้แค่ฝ่ายใดฝ่ายหนึ่งต่อบุตร 1 คน
.
สอบถามเพิ่มเติมได้ที่สายด่วน 1506 หรือเพจสำนักงานประกันสังคม กระทรวงแรงงานตลอด 24 ชม.
#ไทยคู่ฟ้า#ร่วมต้านโควิด19
-------------------
วันพุธที่ 1 มิถุนายน 2565
รีบสมัครด่วน!! นายจ้างซาอุฯ ต้องการพยาบาล ผู้ช่วยพยาบาล และช่างฝีมือกว่า 300 อัตรา รายได้สูง สวัสดิการดี
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการขับเคลื่อนนโยบายการจัดส่งแรงงานไทยไปทำงานในซาอุดีอาระเบียว่า จากรายงานของสำนักงานแรงงานในประเทศซาอุดีอาระเบีย กรุงริยาด พบว่า ล่าสุดนายจ้างในประเทศซาอุดีอาระเบียได้แจ้งความต้องการแรงงานไทยมาแล้วเบื้องต้น รวมทั้งสิ้น 309 อัตรา
นายสุชาติ กล่าวเพิ่มเติมว่า ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ได้มีนโยบายส่งเสริมการมีงานทำให้กับคนไทยทุกกลุ่ม โดยเฉพาะอย่างยิ่งการเร่งจัดส่งแรงงานไทยไปทำงานประเทศซาอุดิอาระเบีย ซึ่งกระทรวงแรงงานได้ขานรับนโยบายดังกล่าว ซึ่งล่าสุดนายจ้างได้แจ้งความต้องการแรงงานไทยผ่านทางสำนักงานแรงงานในประเทศซาอุดีอาระเบียแล้ว ส่วนใหญ่เป็นสาขาพยาบาลวิชาชีพ พี่เลี้ยงพยาบาล และผู้ช่วยพยาบาล สาขาละ 100 อัตรา รวม 300 อัตรา นอกจากนี้ ยังมีสาขาช่างอีก 9 อัตรา ได้แก่ ช่างเชื่อม 3 อัตรา ช่างควบคุม เครื่องกลึง 3 อัตรา ช่างไฟฟ้าอุตสาหกรรม 3 อัตรา โดยตำแหน่งดังกล่าว มีอัตราค่าจ้างสุทธิอยู่ที่ประมาณ 27,500 – 37,000 บาท ทั้งนี้ขึ้นอยู่กับอัตราแลกเปลี่ยนเงินตราระหว่างประเทศ โดยเมื่อไปทำงานในซาอุดีอาระเบียแล้ว นายจ้างจะจัดสวัสดิการอื่น ๆ ให้กับแรงงานไทย เช่น ค่าอาหาร ค่าที่พัก รถรับ - ส่งจากที่พักไปที่ทำงาน ค่าตั๋วการเดินทางไปกลับรายปีฟรี ประกันสุขภาพ ประกันการบาดเจ็บจากการทำงาน วันลาหยุด พักผ่อนประจำปี และสวัสดิการอื่น ๆ อีกมากมาย
ทั้งนี้ ท่านที่สนใจไปทำงานในประเทศซาอุดีอาระเบีย ขอให้ติดตามข่าวสารหรือประกาศรับสมัครตำแหน่งงานจากกรมการจัดหางานเป็นระยะ โดยในเบื้องต้นสามารถลงทะเบียนผ่านระบบ E-Service กองบริหารแรงงานไทยไปต่างประเทศ ได้ที่เว็บไซต์ http://toea.doe.go.th เลือก “ลงทะเบียน” เลือก “คนหางาน” และสามารถศึกษาคู่มือวิธีการลงทะเบียนคนหางานได้ที่หน้าเว็บไซต์ และสามารถคิดตามข่าวสารได้ที่เว็บไซต์ www.doe.go.th/overseas. หรือติดต่อสำนักงานจัดหางานได้ทุกจังหวัด และสำนักงานจัดหางานกรุงเทพมหานคร พื้นที่ 1-10 ในวันเวลาราชการ หรือที่สายด่วนกระทรวงแรงงาน โทร.1506 กด 2 กรมการจัดหางาน
“ท่านนายกรัฐมนตรีมีนโยบายสำคัญในการจัดส่งแรงงานไทยไปทำงานในซาอุดีอาระเบียจึงกำชับให้กระบวนการจัดส่งเกิดจากความร่วมมือระหว่างภาครัฐกับภาคเอกชนเป็นไปอย่างมีประสิทธิภาพ แรงงานได้รับค่าจ้างที่เหมาะสมเป็นธรรม ซึ่งจะช่วยเพิ่มขีดความสามารถในการแข่งขันของประเทศ” นายสุชาติ กล่าวเพิ่มเติมในตอนท้าย
วันอังคารที่ 4 มกราคม 2565
กรมการขนส่งทางราง ลงพื้นที่ตรวจติดตามการให้บริการ ในระบบขนส่งทางราง และการดำเนินการตามมาตรการ COVID-19
เพื่อตรวจการให้บริการต้อนรับการเดินทางกลับจากภูมิลำเนาของประชาชน หลังช่วงเฉลิมฉลองเทศกาลปีใหม่ปี 2565
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ ขร. ลงพื้นที่ตรวจเตรียมความพร้อมการให้บริการประชาชนระบบในระบบขนส่งทางราง โดยเริ่มจากสถานีกลางบางซื่อ เพื่อตรวจความพร้อมการให้บริการประชาชน ของรถไฟฟ้าชานเมือง (สายสีแดง) ตามแผนการอำนวยความสะดวกและความปลอดภัยรองรับการเดินทางของประชาชนช่วงเทศากาลปีใหม่ 2565 ซึ่งมีนายสุเทพ พันธ์เพ็ง กรรมการผู้อำนวยการใหญ่บริษัท รถไฟฟ้า ร.ฟ.ท. จำกัด (รฟฟท.) และเจ้าหน้าที่ ให้การต้อนรับ และได้นั่งรถไฟฟ้าสายสีแดง เพื่อไปดูการจุดเชื่อมต่อรถไฟทางไกล ณ สถานีรถไฟฟ้ารังสิต
จากนั้น ได้เดินทางไปตรวจติดตามการให้บริการรถไฟทางไกล สถานีรถไฟกรุงเทพ (หัวลำโพง) เพื่อตรวจการให้บริการต้อนรับการเดินทางกลับจากภูมิลำเนาของประชาชน หลังช่วงเฉลิมฉลองเทศกาลปีใหม่ปี 2565 และการให้บริการอย่างต่อเนื่อง โดยตัวเลขผู้ใช้บริการรถไฟทางไกลในช่วงเดินทางกลับ (วันที่ 2 - 3 ม.ค. 65) อยู่ที่ประมาณ 8.8 หมื่นคน ซึ่งการให้บริการต่างๆ เป็นไปตามมาตรการของสาธารณสุข โดย ขร. ได้เน้นย้ำเรื่องการเข้มงวดการตรวจคัดกรองผู้ใช้บริการ เพื่อป้องกันการแพร่ระบาดของโรคติดเชื้อไวรัส COVID-19 ที่กลายพันธุ์เป็นสายพันธุ์โอมิครอน (Omicron) ที่สามารถแพร่ระบาดได้อย่างรวดเร็ว รวมทั้งการทำความสะอาดขบวนรถ จุดสัมผัสต่างๆ ให้เพิ่มความถี่ในการทำความสะอาด และการอำนวยความสะดวกต่างๆ เพื่อสร้างความมั่นใจต่อผู้ใช้บริการระบบขนส่งทางรางทุกกลุ่ม ทุกเพศ ทุกวัยต่อไป
กรมการขนส่งทางราง ห่วงใยผู้ใช้บริการระบบราง ปลอดภัย ห่างไกล COVID-19
วันอังคารที่ 26 กรกฎาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ Smart City”
รองปลัดกระทรวงดิจิทัลฯ บรรยายพิเศษ เรื่อง “PDPA และ Smart City”
เมื่อวันที่ 26 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทำหน้าที่ เลขาธิการคณะกรรมการคุ้มครองข้อมูลส่วนบุคคล และ ผศ.ศุภวัชร์ มาลานนท์ ที่ปรึกษา สำนักงานคณะกรรมการคุ้มครองข้อมูลส่วนบุคคล บรรยายพิเศษ " PDPA และ Smart City" เพื่อเสริมสร้างความรู้ความเข้าใจเกี่ยวกับสาระสำคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกำหนดในกฎหมาย มีเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ผลกระทบ ตลอดจน แนวทางการดำเนินงานให้สอดคล้องกับกฎหมายและกรณีศึกษา นอกจากนี้ได้มีการ แลกเปลี่ยนความเห็นและตอบคำถามที่เกี่ยวข้อง
******************
วันพฤหัสบดีที่ 10 กุมภาพันธ์ 2565
​โฆษกรัฐบาลเผย สถานการณ์ราคาเนื้อหมูลดลงอย่างต่อเนื่อง เป็นผลมาจากการสั่งการของ “นายกฯ” ย้ำชัด รัฐบาลแก้ปัญหารวดเร็วและถูกจุด มุ่งบรรเทาความเดือดร้อนประชาชน
​โฆษกรัฐบาลเผย สถานการณ์ราคาเนื้อหมูลดลงอย่างต่อเนื่อง เป็นผลมาจากการสั่งการของ “นายกฯ” ย้ำชัด รัฐบาลแก้ปัญหารวดเร็วและถูกจุด มุ่งบรรเทาความเดือดร้อนประชาชน
วันนี้ (10 ก.พ. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ราคาเนื้อหมูซึ่งเป็นสินค้าที่เฝ้าระวัง ในช่วงสัปดาห์ที่ผ่านมา เริ่มมีการปรับราคาลงมาอย่างเห็นได้ชัดแล้ว โดยราคาจำหน่ายหมูเนื้อแดง ส่วนสะโพก ไหล่ ไม่รวมหมูเนื้อแดงปรุงแต่ง อยู่ที่กิโลกรัม (กก.) ละ 164-170 บาท ลดจากสัปดาห์ที่แล้ว (วันที่ 30 ม.ค.) ที่ราคาเฉลี่ยทั้งประเทศ กก. ละ 187 บาท และตอนนี้เฉลี่ยทั้งประเทศ กก.ละ 175 บาท ทั้งนี้เป็นไปตามการสั่งการของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้มีการกำกับติดตามสถานการณ์ราคาสินค้า แก้ไขปัญหาและดำเนินคดีกับผู้ฝ่าฝืนและกระทำความผิดตามกฎหมายที่เกี่ยวข้อง โดยได้มีการจัดชุดปฏิบัติการเฉพาะกิจออกตรวจสอบห้องเย็น และโรงเชือด ที่ประกาศคณะกรรมการกลางว่าด้วยราคาสินค้าและบริการ (กกร.) กำหนดให้แจ้งการเก็บสต๊อกเนื้อหมูตั้งแต่ 5,000 กก. ขึ้นไป โดยมีผู้แจ้ง 404 ราย มีเนื้อหมูในสต๊อก 15.5 ล้าน กก. สำหรับรายที่ไม่แจ้ง ก็มีการตรวจสอบด้วย โดยตรวจรวม 616 ราย รวมมีเนื้อหมู 19.5 ล้าน กก. พบผู้กระทำผิด 12 ราย ส่งฟ้องและมีคำพิพากษาแล้ว 3 ราย อยู่ระหว่างดำเนินคดี 9 ราย นอกจากนี้ยังจัดชุดปฏิบัติการเฉพาะกิจออกตรวจสอบสถานการณ์ราคาสินค้าทั้งในกรุงเทพฯ และต่างจังหวัด ซึ่งในกรุงเทพฯ ได้ตรวจสอบตลาดสด 103 แห่ง ห้างค้าส่งค้าปลีก 101 แห่ง และในต่างจังหวัดก็ตรวจสอบทั้งตลาดสด และห้างเช่นเดียวกัน โดยรายที่พบการกระทำผิดกฎหมาย เช่น ไม่ปิดป้ายแสดงราคา ขายเกินราคา ได้ดำเนินการตามกฎหมายแล้ว
ขณะเดียวกัน ราคาสินค้าอุปโภค-บริโภคจำเป็นอื่น ๆ ก็เริ่มทยอยปรับราคาลงเช่นกัน อาทิ เนื้อไก่ ราคาจำหน่ายในห้าง เนื้อน่องติดสะโพก กก. ละ 65 บาท ส่วนในตลาดสด ราคาแตกต่างกันแต่ละพื้นที่ เฉลี่ยอยู่ที่ กก. ละ 70-75 บาท และคาดว่าแนวโน้มราคาจะยังทรงตัวต่อไป ส่วนน้ำมันพืชปาล์ม ราคาที่สำรวจจากร้านสะดวกซื้ออยู่ที่ขวดลิตรละ 64-65 บาท และในห้าง 61-62 บาท โดยราคามีแนวโน้มลดลงและทรงตัวในระดับนี้ต่อไปอีกประมาณ 2 สัปดาห์ ผักสดมีราคาทั้งเพิ่มขึ้นและลดลง ตามแต่ละพื้นที่ โดยมีต้นทุนค่าขนส่งเป็นตัวแปร ส่วนสินค้าอุปโภคบริโภคทั่ว ๆ ไป ราคาทรงตัว ยกเว้นภาคใต้ ที่ราคาอาจจะสูงกว่าภาคอื่นเล็กน้อย เนื่องจากมีต้นทุนในเรื่องค่าขนส่งจากระยะทางที่ไกล
“การสั่งการอย่างเร่งด่วน และแก้ปัญหาอย่างตรงจุด ของท่านนายกฯ เพื่อให้มีการติดตามและดำเนินการโดยเร่งด่วนจากหน่วยงานที่เกี่ยวข้องเพื่อบรรเทาความเดือดร้อนของประชาชน ผ่านมาตรการต่าง ๆ ที่นำมาปรับใช้ อาทิ การเร่งให้มีการติดตามกรณีปัญหาราคาเนื้อหมูที่ปรับตัวสูงขึ้นผ่านกระทรวงพาณิชย์และกระทรวงเกษตรและสหกรณ์ การแก้ปัญหาราคาเนื้อหมูแพงทั้งในระยะเร่งด่วนและระยะยาว ด้วยการตรวจสอบสต๊อกเนื้อหมูอย่างเข้มข้นของเจ้าหน้าที่ การชะลอการส่งออกสุกร เพื่อให้มีปริมาณสุกรอยู่ในประเทศเพียงพอต่อความต้องการ การขึ้นทะเบียนฟาร์มสุกรกับผู้เลี้ยงรายเล็ก-ย่อย ตลอดจนการจัดทำบัญชีคุมสินค้า ซึ่งต้องแสดงปริมาณการเลี้ยง ปริมาณการซื้อ ราคาซื้อ ราคา ปริมาณการจำหน่าย ปริมาณคงเหลือเพื่อให้เจ้าหน้าที่ตรวจสอบได้ ล้วนส่งผลให้เกิดการแก้ปัญหาราคาเนื้อหมูอย่างเป็นระบบ ทำให้มีการปรับราคาลงมาอย่างเห็นได้ชัด และคาดว่าจะลดลงอีก ซึ่งเป็นการจัดการอย่างเด็ดขาดและจริงจังของนายกรัฐมนตรี พล.อ.ประยุทธ์ จันทร์โอชา” นายธนกร กล่าว
วันอังคารที่ 7 มิถุนายน 2565
ชัยวุฒิ แจง กิจการสื่อมวลชน ได้รับการยกเว้นจาก PDPA
ชัยวุฒิ แจง กิจการสื่อมวลชน ได้รับการยกเว้นจาก PDPA
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมแจงกิจการสื่อมวลชนได้รับการยกเว้นจากPDPAดังนั้นการถ่ายรูปอัดคลิปและเผยแพร่ทำได้ไม่ต้องขอความยินยอมแต่ต้องเป็นไปตามประมวลจริยธรรมของวิชาชีพหรือเป็นประโยชน์สาธารณะทั้งนี้การกระทำตามประมวลจริยธรรมของวิชาชีพหรือเป็นประโยชน์สาธารณะทำให้ไม่ผิดPDPAแต่ก็ควรระวังกฎหมายอื่นด้วย
พ.ร.บ.คุ้มครองช้อมูลส่วนบุคคลพ.ศ. 2562 (PDPA) ที่บังคับใช้ตั้งแต่วันที่1มิ.ย.65มีเจตจำนงชัดเจนในการให้ความคุ้มครองสิทธิเจ้าของข้อมูลส่วนบุคคลขณะเดียวกันPDPAมาตรา4 (3)พรบ.ไม่บังคับใช้แก่กิจการสื่อมวลชน...อันเป็นไปตามจริยธรรมแห่งการประกอบวิชาชีพหรือประโยชน์สาธารณะ
อย่างไรก็ตามหลายกรณีเป็นประโยชน์สาธารณะแต่อาจจะไปละเมิดสิทธิบางประการของประชาชนก็ต้องมีการตีความกันว่าได้หรือไม่ได้จากประมวลจริยธรรมของสื่อมวลชนและองค์กรวิชาชีพสื่อมวลชนต้องไปคุยกัน
“PDPAมาตรา4 (3)พรบ.ไม่บังคับใช้แก่กิจการสื่อมวลชน...อันเป็นไปตามจริยธรรมแห่งการประกอบวิชาชีพหรือประโยชน์สาธารณะมีความชัดเจนว่าสื่อมวลชนสามารถถ่ายรูปอัดคลิปและเผยแพร่ทำได้ไม่ต้องเบลอไม่ต้องขอความยินยอมแต่ต้องเป็นไปตามประมวลจริยธรรมของวิชาชีพหรือเป็นประโยชน์สาธารณะ”นายชัยวุฒิกล่าว
ข้อมูลเพิ่มเติมFB PDPC Thailandหรือโทร1111
*************
วันศุกร์ที่ 23 กรกฎาคม 2564
กรมทางหลวงชนบท สร้างสะพานข้ามห้วยขะยูง อำเภอกันทรลักษ์ จังหวัดศรีสะเกษ ให้ประชาชนสามารถสัญจรและขนส่งพืชผลทางการเกษตรได้อย่างสะดวก รวดเร็ว ปลอดภัย
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานคอนกรีตเสริมเหล็กข้ามห้วยขะยูง ตำบลเมือง อำเภอกันทรลักษ์ จังหวัดศรีสะเกษ เพื่อยกระดับคุณภาพชีวิตให้ประชาชนในพื้นที่
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานคอนกรีตเสริมเหล็กข้ามห้วยขะยูง ตำบลเมือง อำเภอกันทรลักษ์ จังหวัดศรีสะเกษ เพื่อยกระดับคุณภาพชีวิตให้ประชาชนในพื้นที่ ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่างอำเภอ ตำบล และหมู่บ้านได้ทั่วถึง มีประสิทธิภาพ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า แต่เดิมประชาชนที่ต้องการเดินทางจากบ้านผือใหม่ไปยังบ้านโนนเปือย ตำบลเมือง อำเภอกันทรลักษ์ ต้องเดินทางอ้อมเป็นระยะทางถึง 15 กิโลเมตร ส่งผลให้ประชาชนไม่ได้รับความสะดวกในการเดินทาง ทช. จึงได้ดำเนินการก่อสร้างสะพานคอนกรีตเสริมเหล็กข้ามห้วยขะยูง ตำบลเมือง อำเภอกันทรลักษ์ จังหวัดศรีสะเกษ โดยสะพานดังกล่าวสามารถร่นระยะทางได้ประมาณ 15 กิโลเมตร ก่อสร้างเป็นแบบคอนกรีตเสริมเหล็ก ยาว 180 เมตร ผิวจราจรกว้าง 9 เมตร พร้อมก่อสร้างถนนต่อเชื่อมผิวจราจรแบบแอสฟัลท์ติกคอนกรีต กว้าง 8 เมตร ยาว 1,548.10 เมตร มีไหล่ทาง รวมถึงได้ติดตั้งป้ายจราจร ตีเส้นผิวจราจร และวางท่อ โดยปัจจุบันการก่อสร้างสะพานดังกล่าวได้ดำเนินการก่อสร้างไปแล้วกว่าร้อยละ 52 ขณะนี้อยู่ระหว่างการก่อสร้างพื้นสะพาน คาดว่าจะก่อสร้างแล้วเสร็จสมบูรณ์ และเปิดให้ประชาชนได้ใช้สัญจรได้ประมาณกลางปี 2565 เมื่อก่อสร้างแล้วเสร็จจะช่วยร่นระยะทาง ลดระยะเวลา ลดค่าใช้จ่ายในการเดินทาง ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัยมากยิ่งขึ้น
นอกจากนี้ ทช. ได้จัดประชุมรับฟังความคิดเห็นของประชาชนก่อนก่อสร้าง โดยเปิดโอกาสให้ภาคประชาชนและผู้ที่เกี่ยวข้องในทุกภาคส่วนมีส่วนร่วมในการดำเนินงานก่อสร้าง เพื่อให้โครงการก่อสร้างดังกล่าวตรงกับความต้องการและเป็นประโยชน์ต่อประชาชนในพื้นที่ให้มากที่สุด
วันจันทร์ที่ 25 กรกฎาคม 2565
​โฆษกรัฐบาลเผย "นายกฯ" ขอบคุณและให้กำลังใจบุคลากรทางการแพทย์ที่ทำงานกันอย่างเต็มที่ในช่วงที่ผ่านมา จำนวนผู้ป่วยเพิ่มขึ้นจากการระบาดของ BA.5
​โฆษกรัฐบาลเผย "นายกฯ" ขอบคุณและให้กำลังใจบุคลากรทางการแพทย์ที่ทำงานกันอย่างเต็มที่ในช่วงที่ผ่านมา จำนวนผู้ป่วยเพิ่มขึ้นจากการระบาดของ BA.5 ย้ำการรับวัคซีนอย่างน้อย 3 เข็ม ช่วยลดอัตราการเสียชีวิต และเจ็บป่วยรุนแรงได้
วันนี้ (24 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้กำลังใจหมอ พยาบาล อสม. บุคลากรทางการแพทย์ ที่ทำงานกันอย่างเต็มที่ตลอดในช่วงของการแพร่ระบาดโควิด-19 ประกอบกับในปัจจุบันที่อยู่ในช่วงของการแพร่ระบาดสายพันธุ์โอมิครอน สายพันธุ์ย่อย BA.5 ที่สามารถแพร่ระบาดได้อย่างรวดเร็วส่งผลให้จำนวนผู้ติดเชื้อเพิ่มสูงขึ้นกว่าการแพร่ระบาดในระลอกก่อน เพียงแต่ผู้ป่วยส่วนใหญ่มีอาการเพียงเล็กน้อย ในปัจจุบันบุคลากรทางการแพทย์ไม่เพียงแต่ดูแลผู้ป่วยโควิด แต่รวมถึงผู้ป่วยประเภทอื่น ๆ ดังนั้นเพื่อลดภาระงานของบุคลากรทางการแพทย์ จึงขอให้ประชาชนใช้ชีวิตด้วยความระมัดระวัง ป้องกันการติดเชื้ออย่างเต็มที่ พร้อมยืนยันว่า การฉีดวัคซีนโควิด อย่างน้อย 3 เข็ม จะช่วยป้องกันโควิด-19 ได้อย่างมีประสิทธิภาพมากยิ่งขึ้น
ขณะเดียวกัน สปสช. ร่วมมือกับ สธ. ดำเนินการตามนโยบายของนายกรัฐมนตรี ในการดูแลและอำนวยความสะดวกแก่ผู้ป่วยให้เข้าถึงระบบการดูแลรักษาได้อย่างรวดเร็ว ซึ่งเป็นระบบเสริมการให้บริการของหน่วยบริการหรือสถานพยาบาลที่เป็นระบบหลัก มีการจัดส่งยาฟาวิพิราเวียร์” ให้ผู้ป่วยโควิด-19 ในพื้นที่ กทม.-ปริมณฑล 5 จังหวัด ได้แก่ นนทบุรีปทุมธานี นครปฐม สมุทรปราการ และสมุทรสาคร ที่ต้องการรับยาฟาวิพิราเวียร์ สามารถติดต่อไปยังสายด่วน สปสช. 1330 เจ้าหน้าที่จะทำการคัดกรองอาการตามหลักเกณฑ์ของกรมการแพทย์ โดยอยู่ภายใต้การดูแลของแพทย์และเภสัชกร หากพบว่าผู้ติดเชื้อเริ่มมีอาการที่จำเป็นต้องได้รับยาฟาวิพิราเวียร์ สปสช. จะจัดส่งยาให้ผู้ติดเชื้อทันทีภายใน 24 ชั่วโมง
สำหรับสถานการณ์การแพร่ระบาดของโควิด-19 ประจำวันว่า พบผู้ป่วยรายใหม่ (รักษาตัวใน รพ.) จำนวน 2,390 ราย จำแนกเป็น เป็นผู้ป่วยในประเทศ ทั้งหมด ไม่มีผู้ป่วยมาจากต่างประเทศ ผู้ป่วยสะสม 2,352,418 ราย (ตั้งแต่ 1 มกราคม 2565) หายป่วยกลับบ้าน 2,358 ราย หายป่วยสะสม 2,351,500 ราย (ตั้งแต่ 1 มกราคม 2565) ผู้ป่วยกำลังรักษา 24,702 ราย เสียชีวิต 30 ราย จำนวนผู้ป่วยปอดอักเสบ รักษาตัวอยู่ในโรงพยาบาล 874 ราย
........................
วันพุธที่ 16 กุมภาพันธ์ 2565
ศน. ร่วมกับวัดสระเกศจัดพิธีเจริญพระพุทธมนต์ ตักบาตร เวียนเทียน เนื่องในวันมาฆบูชา พร้อมกิจกรรม “ธรรมะ Talk walk rally สักการะสิ่งศักดิ์สิทธิ์ @วัดสระเกศ”
ศน. ร่วมกับวัดสระเกศจัดพิธีเจริญพระพุทธมนต์ ตักบาตร เวียนเทียน เนื่องในวันมาฆบูชา พร้อมกิจกรรม “ธรรมะ Talk walk rally สักการะสิ่งศักดิ์สิทธิ์ @วัดสระเกศ”
ศน. ร่วมกับวัดสระเกศจัดพิธีเจริญพระพุทธมนต์ ตักบาตร เวียนเทียน เนื่องในวันมาฆบูชา
พร้อมกิจกรรม “ธรรมะ Talk walk rally สักการะสิ่งศักดิ์สิทธิ์ @วัดสระเกศ”
วันที่ 16 กุมภาพันธ์ 2565 ณ วัดสระเกศ เขตป้อมปราบศัตรูพ่าย กรุงเทพมหานคร พระเทพรัตนมุนีรักษาการเจ้าอาวาสวัดสระเกศ เป็นประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์ ตักบาตร และเวียนเทียน เนื่องในวันมาฆบูชา พุทธศักราช ๒๕๖๕
นายอิทธิพล กล่าวว่า เนื่องในวันมาฆบูชา เป็นวันสำคัญทางพระพุทธศาสนา เป็นวันที่พระสัมมาสัมพุทธเจ้าได้ทรงแสดงโอวาทปาติโมกข์อันเป็นหลักการที่สำคัญยิ่งของพระพุทธศาสนาแก่พระอรหันต์ จำนวน 1,250 รูป กรมการศาสนา (ศน.) กระทรวงวัฒนธรรม (วธ.) จึงได้จัดกิจกรรมทางพระพุทธศาสนา ทั้งในส่วนกลางและส่วนภูมิภาค ส่วนกลาง ร่วมกับวัดสระเกศ จัดพิธีเจริญพระพุทธมนต์ ตักบาตร เวียนเทียน สักการะพระบรมสารีริกธาตุ
ณ พระบรมบรรพต (ภูเขาทอง) และกิจกรรม “ธรรมะ Talk walk rally สักการะสิ่งศักดิ์สิทธิ์ @วัดสระเกศ” สักการะหลวงพ่อโต หลวงพ่อโชคดี หลวงพ่อดวงดี และหลวงพ่อดำ ซึ่งเป็นพระพุทธรูปศักดิ์สิทธิ์ของวัดสระเกศ
ส่วนภูมิภาค จัดกิจกรรมระหว่างวันที่ 10 - 16 กุมภาพันธ์ ๒๕๖5 ตามบริบทของแต่ละพื้นที่ โดยมีกิจกรรม
เป็นต้นว่า ทำบุญตักบาตร ฟังพระธรรมเทศนา สักการะพระบรมสารีริกธาตุ และเวียนเทียน ในรูปแบบปกติ ณ สถานที่ที่กำหนด (on site) หรือจัดกิจกรรมผ่านระบบเครือข่ายอินเทอร์เน็ต (online) ผลิตสื่อสร้างสรรค์ส่งเสริมคุณธรรมจริยธรรมสำหรับเด็กและเยาวชน หรือเปิดพื้นที่แหล่งเรียนรู้ เสริมสร้างความเข้าใจเกี่ยวกับองค์ความรู้ ความสำคัญ และหลักธรรมที่เกี่ยวข้องเนื่องในวันมาฆบูชา ผ่านการเข้าร่วมกิจกรรมหรือเรียนรู้ผ่านสื่อเทคโนโลยีออนไลน์แบบหลากหลาย
นอกจากนี้ ยังได้จัดทำ Web Application http://วันสำคัญทางพระพุทธศาสนา.com สร้างการรับรู้ ผ่านวีดิโอแอนิเมชั่น “สาระวันมาฆบูชา” “Quizตื่นรู้-สู่ธรรม” ร่วมนมัสการพระบรมสารีริกธาตุ Online พร้อมร่วมสนุกตอบคำถามเพื่อรับของที่ระลึกจากกรมการศาสนา และ Line official account วันมาฆบูชา รับชมนิทรรศการผลงานการออกแบบภาพโปสเตอร์ “วันมาฆบูชา” ของเยาวชนและประชาชน จุลสารวันมาฆบูชา
ในรูปแบบ e-book
นายอิทธิพล กล่าวต่อว่า กระทรวงวัฒนธรรม (วธ.) ได้ร่วมกับสวนดุสิตโพล มหาวิทยาลัยสวนดุสิต สำรวจความคิดเห็นเด็ก เยาวชนและประชาชนที่มีต่อวันมาฆบูชา ปี ๒๕๖๕(๑๖ กุมภาพันธ์ ๒๕๖๕) จากกลุ่มตัวอย่าง
ทั่วประเทศ ๖,๖๕๑ คน ครอบคลุมทุกอาชีพและทุกภูมิภาค โดยมีผลสรุปดังนี้ เด็ก เยาวชนและประชาชน ร้อยละ ๖๖.๖๑ เห็นว่า วันมาฆบูชามีความสำคัญคือ เป็นวันที่พระสัมมาสัมพุทธเจ้าทรงแสดง “โอวาทปาติโมกข์” แก่พระสงฆ์เป็นครั้งแรกในวันเพ็ญเดือน ๓รองลงมาร้อยละ ๖๒.๙๘ เป็นวันพระสงฆ์ล้วนเป็นพระอรหันต์มาชุมนุมพร้อมกัน ๑,๒๕๐ รูป โดยมิได้นัดหมาย ร้อยละ ๕๔.๑๙ มีการเผยแผ่หลักคำสอนของพระพุทธศาสนา คือ การไม่ทำบาป
ทั้งปวง การทำกุศลให้ถึงพร้อม การทำจิตใจให้บริสุทธิ์อีกทั้งผู้ตอบแบบสอบถาม ร้อยละ ๔๓.๓๕ สนใจเข้าร่วมกิจกรรมส่งเสริมพระพุทธศาสนา เนื่องในวันมาฆบูชาในปีนี้ รองลงมาร้อยละ ๓๙.๘๗ ไม่แน่ใจแล้วแต่โอกาส และร้อยละ ๑๖.๗๘ ไม่สนใจเข้าร่วมเนื่องจากกลัวติดเชื้อโรคติดเชื้อไวรัสโคโรนา ๒๐๑๙ (โควิด-19)ไม่อยากออกจากบ้าน รวมทั้งไม่มั่นใจในมาตรการป้องกันโควิด-๑๙ เป็นต้น
วันอังคารที่ 17 สิงหาคม 2564
รองปลัดฯ วรวรรณ เป็นประธานเปิดการประชุมเชิงปฏิบัติการ การนำเสนอรายงานผลการดำเนินงานและแผนพัฒนาองค์การ ปี 64 ของสำนักงานปลัดกระทรวงอุตสาหกรรม
ประชุมเชิงปฏิบัติการ สรุปภาพรวมการจัดทำ (ร่าง) รายงานผลการดำเนินการพัฒนาองค์การสู่ระบบราชการ 4.0 (Application Report) และ (ร่าง) แผนพัฒนาองค์การ ประจำปีงบประมาณ พ.ศ.2564
วันนี้ (17 สิงหาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการประชุมเชิงปฏิบัติการ "การนำเสนอรายงานผลการดำเนินงานและแผนพัฒนาองค์การ ประจำปีงบประมาณ พ.ศ. 2564 ของสำนักงานปลัดกระทรวงอุตสาหกรรม" ซึ่งการประชุมดังกล่าวจัดขึ้นเพื่อสรุปภาพรวมการจัดทำ (ร่าง) รายงานผลการดำเนินการพัฒนาองค์การสู่ระบบราชการ 4.0 (Application Report) และ (ร่าง) แผนพัฒนาองค์การ ประจำปีงบประมาณ พ.ศ.2564 ของสำนักงานปลัดกระทรวงอุตสาหกรรม ด้วยเครื่องมือ PMQA 4.0 พร้อมรับฟังการนำเสนอและให้ข้อเสนอแนะต่อ (ร่าง) แผนพัฒนาองค์การรายหมวด หมวดที่ 1 – 7 โดยมีนายสุระ เพชรพิรุณ หัวหน้าผู้ตรวจราชการกระทรวงอุตสาหกรรม ผู้บริหาร ข้าราชการสำนักงานปลัดกระทรวงอุตสาหกรรม ร่วมประชุม ผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 ฉบับที่ 30 ลงวันที่ 1 สิงหาคม พ.ศ. 2564
วันพฤหัสบดีที่ 17 มิถุนายน 2564
การประชุมผู้บริหารระดับสูง กระทรวงอุตสาหกรรม
ปลัดฯ กอบชัย เป็นประธานการประชุมผู้บริหารระดับสูง กระทรวงอุตสาหกรรม
วันนี้(17มิถุนายน2564)นายกอบชัยสังสิทธิสวัสดิ์ปลัดกระทรวงอุตสาหกรรมเป็นประธานการประชุมผู้บริหารระดับสูงกระทรวงอุตสาหกรรมเพื่อเตรียมความพร้อมการชี้แจงงบประมาณประจำปี2565และเร่งรัดติดตามการดำเนินงานเพื่อให้เป็นไปตามแผนงานโดยมีนายสุรพลชามาตย์นางวรวรรณชิตอรุณนายจุลพงษ์ทวีศรีและนายภานุวัฒน์ตริยางกูรศรีรองปลัดกระทรวงอุตสาหกรรมณห้องประชุมอก.1ชั้น2สำนักงานปลัดกระทรวงอุตสาหกรรมพร้อมด้วยคณะผู้บริหารเข้าร่วมประชุมผ่านระบบเทคโนโลยีสารสนเทศVideo Conference (Zoom)ณห้องประชุมชุนหะวัณชั้น3สำนักงานปลัดกระทรวงอุตสาหกรรม
ทั้งนี้การจัดกิจกรรมฯดังกล่าวเป็นไปตามมาตรการควบคุมและป้องกันการแพร่ระบาดของเชื้อไวรัสโควิด-19ตามข้อกำหนดออกตามความในมาตรา9แห่งพ.ร.ก.ฉุกเฉินฉบับที่22ลงวันที่29เมษายนพ.ศ. 2564
วันพฤหัสบดีที่ 25 สิงหาคม 2565
ฝึกฟรี มีงานทำ เปิดรับสมัครแล้ว “พนักงานช่วยการพยาบาล” เตรียมส่งออกไปซาอุหลายอัตรา
กระทรวงแรงงาน โดยกรมพัฒนาฝีมือแรงงาน จับมือวิทยาลัยพยาบาลบรมราชชนนี Up skill พนักงานช่วยการพยาบาลด้านการดูแลผู้สูงอายุและการดูแลผู้ป่วย ป้อนตลาดซาอุดีอาระเบีย  300 อัตรา
วันอังคารที่ 3 สิงหาคม 2564
รมว.วธ บันทึกเทปวีดิทัศน์ กล่าวเปิดกิจกรรม "เมืองสร้างสรรค์แห่งอาเซียน : ASEAN Creative Cities" เพื่อเผยแพร่ผ่านช่องทาง Facebook Fanpage ศูนย์วัฒนธรรมอาเซียน
บันทึกเทปวีดิทัศน์ กล่าวเปิดกิจกรรม "เมืองสร้างสรรค์แห่งอาเซียน : ASEAN Creative Cities" เพื่อเผยแพร่ผ่านช่องทาง Facebook Fanpage ศูนย์วัฒนธรรมอาเซียน
วันที่ ๓ สิงหาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปวีดิทัศน์ กล่าวเปิดกิจกรรม "เมืองสร้างสรรค์แห่งอาเซียน : ASEAN Creative Cities" เพื่อเผยแพร่ผ่านช่องทาง Facebook Fanpage ศูนย์วัฒนธรรมอาเซียน ในวันที่ ๘ สิงหาคม ๒๕๖๔ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 22 มีนาคม 2565
นายกฯ อ่านสารเนื่องในวันน้ำโลก ประจำปี 2565 เชิญชวนทุกภาคส่วนตระหนักถึงการอนุรักษ์น้ำ ใช้น้ำอย่างรู้คุณค่า ร่วมกันลดการปนเปื้อนของน้ำใต้ดิน
ให้ไทยบรรลุวัตถุประสงค์ “ทศวรรษแห่งการร่วมมือปฏิบัติของทุกประเทศ เพื่อบรรลุเป้าหมายการพัฒนาที่ยั่งยืน” ของสหประชาชาติ
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (22 มี.ค.65) เมื่อเวลา 11.57 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้อ่านสารเนื่องในวันน้ำโลก ประจำปี 2565 เผยแพร่ผ่านสถานีวิทยุโทรทัศน์กองทัพบกช่อง 5 และสื่อออนไลน์ของสำนักงานทรัพยากรน้ำแห่งชาติ สรุปสาระสำคัญดังนี้
นายกรัฐมนตรีย้ำถึงความสำคัญของ “น้ำ” ถือเป็นปัจจัยพื้นฐานที่สำคัญต่อการดำรงชีวิตของสิ่งมีชีวิตทั้งหลายซึ่งองค์การสหประชาชาติได้ตระหนักถึงปัญหาทั้งการขาดแคลนน้ำ และการแย่งชิงทรัพยากรน้ำที่อาจจะเกิดขึ้นในอนาคต จึงได้กำหนดให้วันที่ 22 มีนาคมของทุกปี เป็นวันน้ำโลก เพื่อให้ประชาคมโลกร่วมกันอนุรักษ์ ฟื้นฟู และใช้ประโยชน์จากทรัพยากรน้ำอย่างรู้คุณค่า โดยในปี 2565 นี้ ได้กำหนดหัวข้อ “ร่วมรู้จัก อนุรักษ์ น้ำใต้ดิน” เพื่อให้ทุกประเทศให้ความสำคัญกับการรักษาดูแลทรัพยากรน้ำใต้ดิน โดยเฉพาะการเจริญเติบโตขึ้นของเมือง และความก้าวหน้าของเทคโนโลยีในด้านต่าง ๆ ทั้งด้านเกษตรกรรม อุตสาหกรรม และบริการ ล้วนก่อให้เกิดการปนเปื้อนของน้ำที่ไหลกลับลงสู่ใต้ดิน รวมไปถึงวิกฤตภัยแล้งที่ทำให้ปริมาณน้ำใต้ดินมีแนวโน้มลดลงอย่างต่อเนื่อง อีกทั้งการรุกตัวของน้ำเค็มในหลายพื้นที่ทั่วโลกรวมถึงประเทศไทย ส่งผลให้น้ำใต้ดินที่ถือเป็นขุมทรัพย์น้ำจืดขนาดใหญ่มีคุณภาพต่ำลง
นายกรัฐมนตรีกล่าวว่ารัฐบาลได้ให้ความสำคัญกับการบริหารจัดการน้ำใต้ดิน โดยได้ดำเนินการเติมน้ำใต้ดินตามหลักวิชาการมาโดยตลอด ตั้งแต่การฟื้นฟูป่าอันเป็นต้นทางสำคัญในการรักษาความชุ่มชื้นให้แก่ระบบนิเวศ การเติมน้ำใต้ดินผ่านแหล่งน้ำต่าง ๆ และมีการติดตามประเมินผลอย่างเป็นระบบมาอย่างต่อเนื่อง เพื่อรักษาสมดุลของธรรมชาติ ลดการรุกล้ำของน้ำเค็ม บรรเทาอุทกภัย และการใช้ประโยชน์ในช่วงวิกฤตภัยแล้ง พร้อมกันนี้ยังได้ปลูกจิตสำนึกให้ชาวไทยทุกคนร่วมกันอนุรักษ์ทรัพยากรน้ำให้คงอยู่อย่างสมบูรณ์ต่อไป
นายกรัฐมนตรีกล่าวในตอนท้ายว่า เนื่องในวันน้ำโลก ประจำปี 2565 รัฐบาลจึงขอเชิญชวนให้ทุกภาคส่วนได้ตระหนักถึงการอนุรักษ์น้ำ โดยการใช้น้ำอย่างรู้คุณค่า และร่วมกันลดการปนเปื้อนของน้ำใต้ดิน เพื่อให้ประเทศไทยสามารถบรรลุวัตถุประสงค์ตามนโยบาย “ทศวรรษแห่งการร่วมมือปฏิบัติของทุกประเทศ เพื่อบรรลุเป้าหมายการพัฒนาที่ยั่งยืน” ของสหประชาชาติ และเพื่อประโยชน์สูงสุด คือการรักษาทรัพยากรน้ำอย่างยั่งยืน เพื่อลูกหลานของเราในอนาคตสืบไป
ทั้งนี้ องค์การสหประชาชาติได้กำหนดให้วันที่ 22 มีนาคมของทุกปีเป็นวันน้ำโลก (World Water Day) เพื่อกระตุ้นให้ประชาคมโลกร่วมกันอนุรักษ์ ฟื้นฟู และพัฒนาการใช้ประโยชน์จากทรัพยากรน้ำอย่างบูรณาการตามหลักการพัฒนาอย่างยั่งยืน สำหรับประเทศไทย คณะรัฐมนตรีได้มีมติให้สัปดาห์ที่ตรงกับวันที่ 22 มีนาคมของทุกปี เป็นสัปดาห์อนุรักษ์ทรัพยากรน้ำแห่งชาติ
----------------
กลุ่มประชาสัมพันธ์และเผยแพร่ สำนักโฆษก